ఏప్రిల్‌ నుంచి పూర్తి స్థాయిలో సన్నబియ్యం | Prajasakti::Telugu Daily
Home » ఆంధ్రప్రదేశ్ » ఏప్రిల్‌ నుంచి పూర్తి స్థాయిలో సన్నబియ్యం
- సెప్టెంబరు 1న శ్రీకాకుళంలో శ్రీకారం
- మంత్రి కొడాలి వెంకటేశ్వరరావు
వచ్చే ఏడాది ఏప్రిల్‌ నుంచి రాష్ట్రవ్యాప్తంగా సన్నబియ్యమే అందజేస్తామని పౌరసరఫరాల శాఖ మంత్రి కొడాలి వెంకటేశ్వరరావు (నాని) తెలిపారు. అసెంబ్లీలో గురువారం ఆయన మాట్లాడుతూ రేషన్‌ షాపుల్లో సన్నబియ్యం పంపిణీకి శ్రీకాకుళంలో సెప్టెంబర్‌ 1 నుంచి శ్రీకారం చుడతామన్నారు. దశలవారీగా మిగిలిన జిల్లాల్లోనూ అమలుచేస్తామని చెప్పారు. 2020 ఏప్రిల్‌ నుంచి రాష్ట్రవ్యాప్తంగా సన్నబియ్యమే పంపిణీ చేస్తామని వివరించారు. రైతులకు ప్రభుత్వం రూ.970 కోట్ల ధాన్యం బకాయిలు చెల్లించాల్సి ఉందని ఆయన తెలిపారు. ఇప్పటివరకూ రూ.1688 కోట్ల మేర ధాన్యం సేకరణ జరిగిందని, మొత్తం రూ.2658 కోట్లు బకాయిలు రైతులకు చెల్లించాల్సి ఉందని చెప్పారు. త్వరలో బకాయిలు చెల్లిస్తామన్నారు.
ఎమ్మెల్యే గొల్ల బాబూరావు మాట్లాడుతూ పాయకరావుపేటలో వైద్య ఆరోగ్య సదుపాయాలు మెరుగుపరచాలని కోరారు. రాజధానిలో పనులు నిలిచిపోయిన అంశంపై ఎమ్మెల్యే గిరిధర్‌ రావు మాట్లాడుతూ రాజధాని నిర్మాణానికి రూ.1.5 లక్షల కోట్లు అవసరమని తెలిసినా బడ్జెట్‌లో రూ. 500 కోట్లే కేటాయించారని విమర్శించారు. రాజధాని నిర్మాణంపై భూములిచ్చిన రైతులు ఆందోళనలో ఉన్నారని చెప్పారు. ఈ అంశంపై మున్సిపల్‌ శాఖ మంత్రి బొత్స సత్యనారాయణ సమాధానమిస్తూ 65 రాజధాని పనుల్లో 10 రకాల పనులు 50 శాతం నిర్మాణంలో ఉన్నాయని, మిగిలినవి కనీసం 10 శాతం కూడా పూర్తి చేయలేదని చెప్పారు. రాజధాని భూకేటాయింపులు, కాంట్రాక్టుల్లో అవకతవకలున్నందువల్లే ఆ పనులు ఆపామని, రాష్ట్ర ఆర్థిక పరిస్థితి దృష్ట్యా ప్రపంచస్థాయిలో లేకపోయినా మన రాష్ట్ర సంస్కృతి, సంప్రదా యాలకు తగినట్లుగా రాజధాని నిర్మించుకోవాలని బొత్స సూచించారు. తూర్పుగోదావరిలో రిలయన్స్‌ ఆయిల్‌ కంపెనీల కారణంగా మత్స్యకారుల ఉపాధి తగ్గిందని, వారి పరిశ్రమల్లో యాభై శాతం స్థానికులకు ఉపాధి కల్పించాలని ఎమ్మెల్యే వెంకట సతీష్‌ కుమార్‌ కోరారు.
ఆశావర్కర్లకు గౌరవ వేతనాలు, పారితోషికాలు మొత్తం కలిపి నెలకు రూ.10వేలు చెల్లిస్తామని వైద్యఆరోగ్య శాఖ మంత్రి ఆళ్ల కాళీ కృష్ణ శ్రీనివాస్‌ (నాని) స్పష్టం చేశారు. టిడిపి ఎమ్మెల్యే ఆదిరెడ్డి భవాని అడిగిన ప్రశ్నకు మంత్రి సమాధానమిచ్చారు. పెంచిన వేతనాలను ఆగస్టు నెల నుంచి చెల్లిస్తామని స్పష్టంచేశారు. ఆశావర్కర్లను సరైన కారణం లేకుండా తొలగించేది లేదని, తొలగించాలంటే కేంద్రం నుంచి కొన్ని విధానాలున్నాయని తెలిపారు.
eprille nunchi puurti sthaayilo sannabiyyam | Prajasakti::Telugu Daily
Home u andhrapradesh u eprille nunchi puurti sthaayilo sannabiyyam
- septembaru 1na srikaakulamlo srikaram
- mantri kodali venkateswararao
vache edaadi eprille nunchi raashtravyaaptamgaa sannabiyyame andajestamani pourasarafaraala saakha mantri kodali venkateswararao (naani) telipaaru. assembleelo guruvaram aayana maatlaadutuu reshanni shaapullo sannabiyyam pampineeki srikaakulamlo septembersi 1 nunchi srikaram chudatamannaru. dasalavaareegaa migilina jillaalloonuu amaluchestamani cheppaaru. 2020 eprille nunchi raashtravyaaptamgaa sannabiyyame pampinee chestamani vivarinchaaru. raitulaku prabhutvam roo.970 kotla dhaanyam bakaayilu chellinchaalsi undani aayana telipaaru. ippativarakuu roo.1688 kotla mera dhaanyam sekarana jarigindani, mottam roo.2658 kotlu bakaayilu raitulaku chellinchaalsi undani cheppaaru. twaralo bakaayilu chellistaamannaaru.
emmelye golla baburao maatlaadutuu payakaraopetalo vaidya aarogya sadupaayaalu meruguparachaalani koraru. raajadhaanilo panulu nilichipoyina amsampai emmelye giridharm raavu maatlaadutuu rajadhani nirmaanaaniki roo.1.5 lakshala kotlu avasaramani telisina budgetlo roo. 500 kotle ketaayinchaarani vimarsinchaaru. rajadhani nirmaanampai bhoomulichina raitulu aandolanalo unnaarani cheppaaru. ee amsampai munsipalle saakha mantri botsa satyanarayana samaadhaanamistuu 65 rajadhani panullo 10 rakala panulu 50 saatam nirmaanamlo unnaayani, migilinavi kaneesam 10 saatam kuudaa puurti cheyaledani cheppaaru. rajadhani bhooketaayimpulu, contractlullo avakatavakalunnanduvalle aa panulu aapaamani, rashtra aardhika paristhiti drishtya prapanchasthaayilo lekapoyina mana rashtra samskruti, samprada yalaku taginatlugaa rajadhani nirminchukovaalani botsa suuchimchaaru. thoorpugodaavarilo relayanse aayiln companyla kaaranamgaa matsyakaarula upaadhi taggindani, vaari parisramallo yabhai saatam sthaanikulaku upaadhi kalpinchaalani emmelye venkata satishi kumare koraru.
aasaavarkarlaku gaurava vetanaalu, paaritoshikaalu mottam kalipi nelaku roo.10velu chellistaamani vaidyarogya saakha mantri aalla kaalii krishna srinivasse (naani) spashtam chesaru. tidipi emmelye aadireddi bhawani adigina prasnaku mantri samaadhaanamichaaru. penchina vetanaalanu aagastu nela nunchi chellistaamani spashtamchaesaaru. aasaavarkarlanu saraina kaaranam lekunda tolaginchedi ledani, tolaginchaalante kendram nunchi konni vidhaanaalunnaayani telipaaru.